Държавен вестник, бр. 29, 2003 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  29
Чл. 258. (1) За резултатите от извършената
проверка се съставя медицински протокол, в
който се вписват:
1. обектът на проверката—наименование,
месторазположение;
2. данните за проверката—дата и място на
съставяне, основание за извършване на провер-
ката, проверяващото лице (лица);
3. констатираните нарушения по клаузите на
договора с ИМП;
4. констатираните недостатъци в дейността
на ИМП;
5. задължителните предписания и сроковете
за отстраняване на констатираните нарушения;
6. препоръките за подобряване на дейността
на ИМП;
7. подписът на съставителя и лицето—обект
на проверката, и дата на връчване;
8. срокът за възражение.
(2) Протоколът се изготвя в три екземпляра
и се връчва на: лицето, представляващо ИМП—
обект на проверката, на директора на съответ-
ната РЗОК и се изпраща за сведение на съответ-
ната РК на БЛС.
(3) При констатирани от извършената провер-
ка нарушения на Кодекса на професионалната
етика директорът на РЗОК уведомява съответна-
та комисия за професионална етика към БЛС.
Чл. 259. Лицето—обект на проверката, има
право на писмено възражение по направените
от лекаря-контрольор констатации пред дирек-
тора на РЗОК в 7-дневен срок, считано от деня,
следващ деня на получаване на протокола.
Г л а в а  д е в е т н а д е с е т а
САНКЦИИ ПРИ НЕИЗПЪЛНЕНИЕ НА ДО-
ГОВОРИТЕ ЗА ОКАЗВАНЕ НА МЕДИЦИН-
СКА ПОМОЩ
Раздел I
Основания за прилагане на санкции.
Видове санкции
Чл. 260. (1) Когато ИМП не изпълни задъл-
женията си по договор с НЗОК, директорът на
РЗОК има право да приложи санкциите, пред-
видени в тази глава.
(2) Предвидените санкции се прилагат при
нарушение, констатирано по реда на глава осем-
надесета.
(3) За нарушение, констатирано в срока,
даден от контролните органи за отстраняване-
то му, не се налага повторна санкция.
Чл. 261. (1) В случаите, когато изпълнител
на медицинска помощ е получил от НЗОК суми
без правно основание и когато това е установе-
но при проверка от контролните органи на
РЗОК, респ. длъжностни лица на НЗОК, изпъл-
нителят е длъжен да възстанови сумите.
 (2) Когато сумите по ал. 1 са получени в ре-
зултат на извършено нарушение по НРД, дирек-
торът на РЗОК удържа неоснователно платените
суми и прилага предвидената в договора санкция.
(3) В случаите по ал. 1 или 2 за неосновател-
но получените суми се извършва проверка и се
съставя протокол. Лицето—обект на проверка-
та, има право да представи писмено възраже-
ние пред директора на РЗОК в 7-дневен срок,
считано от деня, следващ деня на получаване
на протокола.
(4) След изтичане на срока за възражение
по ал. 3 директорът на РЗОК издава писмена
покана за възстановяване на сумите, получе-
ни без правно основание, която се връчва на
изпълнителя.
(5) В 14-дневен срок от получаване на пока-
ната изпълнителят следва доброволно да внесе
дължимите суми.
(6) Когато изпълнителят не изпълни покана-
та в срока по ал. 5, дължимата сума се прихваща
от следващото плащане по договора. Когато
договорът е прекратен и/или не се дължат пла-
щания по него, сумата се събира по съдебен ред.
Чл. 262. (1) Санкциите по този НРД са:
1. финансови неустойки;
2. прекратяване на договор с едномесечно
предизвестие.
(2) За всеки вид констатирано нарушение се
прилага съответна по вид и размер санкция.
(3) При констатирани няколко нарушения
от един вид, извършени от един или различни
лекари от проверяваното лечебно или здравно
заведение, на заведението се налага предвиде-
ната за съответния вид нарушение санкция.
(4) При констатирани няколко нарушения от
различен вид, извършени от един или различни
лекари от проверяваното лечебно или здравно
заведение, на заведението се налага съответна-
та по вид санкция за всеки вид нарушение.
(5) При повторно нарушение на лечебното
заведение се прилага финансова неустойка в
размер един и половина пъти от първоначално
приложената санкция за същия вид нарушение
или прекратяване на договора в случаите, пред-
видени в раздел втори на тази глава.
(6) При системно нарушение в зависимост
от вида на лечебното заведение се прилага сан-
кция—финансова неустойка в троен размер на
първоначално приложената санкция за същия
вид нарушение или прекратяване на договор с
предизвестие. В случаите на прекратяване на
договор се уведомява РК на БЛС.
(7) При системно нарушение, извършено от
един и същ лекар от лечебно заведение—ДКЦ,
МЦ, МСЦ, лечебното заведение прекратява
участието на лекаря по изпълнението на дого-
вора с НЗОК от датата на влизане в сила на
заповедта за прилагане на санкцията, за което
в 7-дневен срок писмено уведомява РЗОК.
(8) В случаите по ал. 7, когато по определена
специалност работи само един лекар-специа-
лист, извършил системно нарушение, догово-
рът с лечебното заведение се прекратява час-
тично по отношение на тази специалност, ос-
вен ако в 7-дневен срок лечебното заведение не
посочи друг лекар-специалист за изпълнение
на пакета от същата специалност.